internet vaartha 269 Views
ముంబై : బంగారం కంటే వెండిధరలు ఎందుకు పెరుగుతున్నాయన్న అంశంపై దేశంలోను విదేశీ మార్కెట్లలోను చర్చ నీయాంశం అయింది. ఒక్కరోజే 17శాతం పెరిగాయి. బంగారంతో పాటు వెండిమార్కెట్లలో పెట్టుబడులు శ్రేయస్కరంఅన్న ధోరణులు కనిపిస్తున్నాయి. వెండి మార్కెట్‌లలో పెట్టుబడులు మంచి రిటర్నులు ఇస్తాయని, దీర్ఘకాలంలో బంగారం కంటే మంచి రాబడులు ఇస్తాయని నిపుణులు అంచనాలు వేస్తున్నారు. డిమాండ్‌ సరఫరా మిస్‌మాచ్‌వల్ల వెండి మార్కెట్లు సవరణలకు నోచుకున్నాయి. గడచిన కొన్నేళ్లుగా ఖరీదైన పసిడి, వెండి విభాగాల్లో పెట్టుబ డులు మంచి నిర్ణయమన్నట్లుగా బ్రోకర్లు కూడా ప్రోత్సహిస్తున్నారు. 2016లో వెండిమార్కెట్‌ మరింత ప్రకాశిస్తుందని నిర్మల్‌ బ్యాంగ్‌ కమోడిటీస్‌ అధిపతి కునాల్‌షా వెల్లడించారు. ఈ ఏడాది చివరినాటికి భారతీయఎక్ఛేంజిల్లో కిలోవెండి 42 వేల రూపాయ లకు చేరుతుందని ఆయన అంచనా వేసారు. ఇక కమోడిటీస్‌ కరెన్సీస్‌ బిజినెస్‌ ఏంజెల్‌బ్రోకింగ్‌ అసోసియేట్‌ డైరెక్టర్‌ నవీన్‌ మాధుర్‌ మాట్లాడుతూ వెండి ధరలు 41వేల రూపాయలుగా పెరు గుతాయని అంచనావేసారు. ఈనెల 20వ తేదీ వెండి కిలో ఒక్కింటికి 39,559 రూపాయలుగా ఉన్న సంగతి తెలిసిందే. వెండి బంగారం పరంగాచూస్తే వెండి బెటర్‌ ఆప్షన్‌గా నిపుణులు చెపుతున్నారు. వెండిధరలు ప్రస్తుత ధరలు అంటే 39,559వద్ద భారతీయ మార్కెట్లలో మంచి స్థాయిలోనే ఉన్నాయి. 2011లో ఒకదశలో కిలోఒక్కింటికి 70వేల రూపాయలవరకూ వెళ్లినట్లు గుర్తుంచుకోవాలని ఆయన అన్నారు. పెట్టుబడులపరంగా చూస్తే వెండి మంచి నిర్ణయంగా చెపుతున్నారు. అమెరికా కమోడిటీ ఫ్యూచర్స్‌ట్రేడింగ్‌ కమిషన్‌ వెండి మార్కెట్లను మరింతపెరుగుతా యని అంచనావేస్తోంది. హెడ్జ్‌ఫండ్స్‌, మనీ మేనేజర్లు ఈ ఏడాదిలో మరింత పెరుగుతాయనే అంచనా వేస్తున్నారు. ఈ ఏడాదిలో ఈ నెల ఐదవ తేదీ వరకూ చూస్తే 42,240 కాంట్రాక్టులు ఉన్నాయి. 2016 జనవరి నెల ఐదవ తేదీనాటికి 6918 కాంట్రాక్టులున్న ఫ్యూచర్‌ట్రేడింగ్‌లో వెండికే ఎక్కువ ఉన్నట్లు తేల్చింది. వెండి ధరలు వార్షిక పద్ధతిలో చూస్తే ఐదుశాతంగా పెరుగుతాయని వెల్లడించారు. ప్రపంచ వ్యాప్తంగా వెండి గనుల్లో ఉత్పత్తులు తగ్గడం వల్లనే స్వల్ప వృద్ధి ఉందని చెపుతున్నారు. 2002 నుంచి ప్రపంచ దేశాల్లోని గనుల్లో తవ్వకాలు తగ్గించారు. విశ్వవ్యాప్తంగా కూడా 6.50లక్షల టన్నులు పడిపోయింది. అదే సమయంలో పారిశ్రామికంగా వెండి డిమాండ్‌ పెరుగుతూ వస్తోంది. 2016లో ఈ డిమాండ్‌మరింత పెరిగిందని కూనాల్‌షా వెల్లడించారు. 2015లో పారిశ్రామిక డిమాండ్‌ను చూస్తే మొత్తం వెండి డిమాండ్‌లో 54 శాతంగా ఉంది. ఫోటోవోల్టాయిక్స్‌లో వెండి వినియోగం కూడా పెరిగింది. 75.8 మిలియన్‌ ఔన్సులవరకూ ఉన్నట్లు అంచనా. ప్రపంచవ్యాప్తంగా వెండి వినియోగం సోలార్‌ ప్యానెల్స్‌ తయారీ లో ఎక్కువగా ఉంది. 2016లో మొత్తం పారిశ్రామికరంగం వెండి డిమాండ్‌లో ఫోటోవోల్టాయిక్స్‌ వాటా 13శాతంగా ఉంది. దశాబ్ద కాలం క్రితం 1.4 శాతం మాత్రమే ఉన్నదని క్రమేపీ పెరుగుతూ వస్తున్నట్లు షా వివరించారు. మొత్తంగా చెప్పాలంటే కమోడిటీ మార్కెట్లలో బంగారంతోపాటు వెండికి కూడాదీర్ఘకాలిక పెట్టుబడు లపై మంచి రిటర్నులు ఉంటాయని నిపుణులు వివ్లేషిస్తున్నారు.
కిలో వెండి 42వేలకు చేరుతున్న వైనం!
వెండి అంతర్జాతీయ మార్కెట్లలో మూడుశాతం పెరిగింది. ఒక్క రోజులోనే 11నెలల గరిష్టఆనికి వెళ్లడంతో బంగారానికి కూడా ఈ ధరలు కొంత మద్దతు ఇచ్చినట్లయింది. చైనా ఆర్థికవ్యవస్థ, చము రు ధరలు  నేపథ్యంలో పసిడి, వెండిధరలు ఊపందుకున్నాయి. ముడిచమురుధరలపరంగా చూస్తే నాలుగుశాతం రాత్రికిరాత్రే పెరిగాయి అమెరికా ముడిచమురు ధరలు ఈలాభాలకు తోడయ్యాయి. ఆసియా షేర్లు కూడా ఐదున్నరనెలల గరిష్టస్థాయికి ట్రేడింగ్‌ జరిగింది. డాలర్‌ పటిష్టంగా ఉంది. స్పాట్‌ మార్కెట్‌లో వెండిధరలు 2.8శాతం పెరిగిఔన్స్‌ ఒక్కింటికి 17.397 డాలర్లు గా నడిచాయి. మేనెల తర్వాత గరిష్టంగా పెరిగినట్లు తేలింది. బంగారం ధరలు కూడా 0.6శాతం పెరిగి 1251.01 డాలర్లకు చేరింది. షాంఘై ట్రేడర్ల అంచనాలను పరిశీలిస్తే మరింతగా నిధు లు ఈమార్కెట్లకు వస్తున్నట్లు తేలింది. ఇక ఉక్కుఇతర పారిశ్రా మిక లోహాల మార్కెట్లు చైనా ఆర్థిక గణాంకాల ఆధారంగా నడు స్తున్నాయి. అన్నింటికంటే ఉత్తమ మార్కెట్లుగా వెండి పసిడి మార్కెట్లే కనిపిస్తున్నట్లు నిపుణులు చెపుతున్నారు. ఉత్పత్తిరం గంలో వెండిని అధికంగా వినియోగిస్తారు. ఇటీవలి కాలంలో బంగారం డిమాండ్‌ను కూడా అధిగమించిందనే చెప్పాలి. చైనా లోని ఇటీవలి గణాంకాలుచూస్తే ఫ్యాక్టరీ కార్యకలాపాలు పెరి గాయి. గృహవాసుల్లో వ్యయం, పెట్టుబడులు పకూడా పెరి గాయి. దీనివల్లనే పారిశ్రామిక ఉత్పత్తులకు మరింత ప్రోత్సాహం లభించింది. లండన్‌రాగి మార్కెట్‌ గరిష్టంగా పెరిగింది. గురు వారం నెలరోజుల గరిష్టానికి చేరింది. షాంఘై రేబార్‌ ఏడుశాతం పెరిగింది. 2014 సెప్టెంబరు తర్వాత ఈమోస్తరు ధరలు నమోదు కావడం ఇదే ప్రథమం. వెండి, ప్లాటినంగ్రూప్‌ లోహాలు బంగా రాన్ని అధిగమించినట్లే చెప్పాలని హెచ్‌ఎస్‌బిసి విశ్లేషకులు జేమ్స్‌స్టీల్‌ పేర్కొన్నారు. ప్లాటినమ్‌ ఒకటిశాతం పెరిగింది. ఎనిమిది నెలల గరిష్టంగా ఉంది. బులియన్‌ ట్రేడర్లు కూడా యూరోపియన్‌ సెంట్రల్‌ బ్యాంకు సమావేశంపై ఎక్కువ ఆసక్తి చూపిస్తున్నారు. డాలర్‌ యూరో ప్రభావాల ఆధారంగా పసిడి మార్కెట్‌ కూడా పెరుగుతుందన్నది అంచనా. అలాగే అమెరికా ఆర్థిక గణాంకాలపై కూడా వెండి, పసిడి మార్కెట్లు ఆధారపడి ఉంటాయి. వీటికితోడు ఫెడ్‌రిజర్వు ద్రవ్యవిధాన సమీక్షలో వడ్డీరేట్లపెంపు సంకేతాలు కూడా కీలకం అవుతాయని చెప్పవచ్చు.